Tento návrh je v súlade aj s nariadením Európskeho parlamentu a Rady (EÚ) 2017/1001 o ochrannej známke Európskej únie. Je to napríklad prípad rozsahu pôsobnosti práv k dizajnu, ktorý sa podobne ako rozsah pôsobnosti ochranných známok EÚ rozširuje na falšovaný tovar v tranzite a iné colné situácie. Platí to aj pre niektoré ustanovenia o konaniach, ktoré v súčasnosti tvoria len súčasť režimu ochrannej známky EÚ a ktoré sa navrhujú vložiť do revízie nariadenia (ES) č. 6/2002, ako napríklad ustanovenia týkajúce sa pokračovania v konaní alebo zrušenia rozhodnutí (pozri aj v časti zosúladenie s konaniami o ochrannej známke EÚ). Okrem toho sa v záujme konzistentnosti navrhuje, aby sa Komisii udelili rovnaké delegované a vykonávacie právomoci ako v nariadení (EÚ) 2017/1001.

Návrh predložený Komisiou v roku 2004 na zosúladenie ochrany dizajnu viditeľných náhradných dielov zavedením „ustanovenia o opravách“ do smernice (ako je už uvedené v nariadení) nezískal dostatočnú podporu v Rade, a to napriek veľkej podpore Európskeho parlamentu, a v roku 2014 bol stiahnutý.

Navyše stále existuje prechodný právny režim v súvislosti s ochranou dizajnu náhradných dielov na opravy. Keďže sa v tomto bode nepodarilo dosiahnuť dohodu, smernica obsahuje „ustanovenie o zmrazení plus“, podľa ktorého si členské štáty môžu ponechať svoje existujúce právne predpisy o tom, či by náhradné diely mali mať ochranu, až do prijatia zmien smernice na návrh Komisie. Preto sa v nariadení (ES) č. 6/2002 z ochrany dizajnu Spoločenstva vynímajú náhradné diely na opravy, kým Rada nerozhodne o svojej politike v tejto otázke na základe návrhu Komisie.

Popri systémoch ochrany národného dizajnu sa nariadením Rady (ES) č. 6/2002 z 12. decembra 2001 (ďalej len „nariadenie“) vytvoril samostatný systém ochrany jednotných práv, ktoré majú rovnaký účinok v celej EÚ, a to vo forme zapísaného dizajnu Spoločenstva a nezapísaného dizajnu Spoločenstva. Nariadenie bolo zmenené len raz v roku 2006 s cieľom uviesť do účinnosti pristúpenie EÚ k haagskemu systému medzinárodného zápisu dizajnov.

V období od 18. decembra 2018 do 30. apríla 2019 sa uskutočnila prvá rozsiahla verejná konzultácia s cieľom i) zhromaždiť dostatočné dôkazy a názory zainteresovaných strán na podporu hodnotenia právnych predpisov o dizajnoch EÚ a ii) zistiť, do akej miery tieto právne predpisy fungujú tak, ako sa zamýšľalo, a či ich možno stále považovať za vhodné na daný účel.

3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

V oboch čiastkových možnostiach 3.1 a 3.2 by sa hlavný poplatok za získanie jedného zapísaného dizajnu Spoločenstva znížil z 350 EUR na 250 EUR. A potom za každý ďalší dizajn, ktorý je súčasťou hromadnej prihlášky, by bol poplatok 125 EUR podľa čiastkovej možnosti 3.1 a 100 EUR podľa čiastkovej možnosti 3.2.

Na vyváženie týchto výhod vo fáze podania prihlášky je uvedené opatrenie spojené so zvýšením následných poplatkov za obnovu zápisu. Tento model umožňuje ľahší prístup k ochrane zapísaného dizajnu Spoločenstva, najmä pre MSP (lacnejšie nadobudnutie práva a prvá obnova zápisu), a zároveň zabezpečuje, aby v registri zostali len tie zapísané dizajny Spoločenstva, ktoré sa využívajú na trhu, a to postupným zvyšovaním následných poplatkov za obnovu zápisu pri druhej, tretej a štvrtej obnove.

Ako doplnok k rozsiahlym konzultáciám pre hodnotenie Komisia uskutočnila druhú verejnú konzultáciu v období od 29. apríla do 22. júla 2021 s cieľom získať ďalšie dôkazy a názory zainteresovaných strán v súvislosti s vybranými problémami, ako aj s potenciálnymi možnosťami a ich vplyvom, a to v záujme podpory preskúmania právnych predpisov v oblasti dizajnov.

Iniciatíva by zlepšila možnosti pôvodcov dizajnu chrániť svoje práva, čo by malo pozitívny vplyv na základné práva, ako je právo na majetok a právo na účinný prostriedok nápravy. Aby bol systém ochrany dizajnov v EÚ vyváženejší, jej cieľom je aj vytvorenie spoľahlivejšieho katalógu obmedzení práv na dizajn, ktorý by zohľadňoval hľadisko spravodlivosti a hospodárskej súťaže.

Z hľadiska zjednodušenia by navrhované zrušenie požiadavky „jednotnosti triedy“ umožnilo podnikom podať (viac) hromadné prihlášky na dizajn spojením viacerých dizajnov do jednej prihlášky bez obmedzenia na výrobky rovnakej povahy. Navrhovanou úpravou a zjednodušením sadzobníka poplatkov za zapísaný dizajn Spoločenstva by sa okrem toho znížila administratívna záťaž (najmä zrušením poplatku za zverejnenie a zavedením paušálneho poplatku za každý ďalší dizajn podaný v rámci hromadnej prihlášky) a zápis by bol pre prihlasovateľov zapísaného dizajnu Spoločenstva jednoduchší a transparentnejší.

Podrobná revízia požiadaviek na vyobrazenie (ktorá má nasledovať v rámci požadovaného nového sekundárneho právneho predpisu, ktorý má byť prijatý) by bola veľmi prospešná pre aj žiadajúce podniky, aj pre EUIPO, pretože by sa tým výrazne znížila možnosť vzniku nedostatkov a zvýšila právna istota.

Cieľom tohto návrhu je zosúladiť systém ochrany zapísaného dizajnu Spoločenstva v EÚ s digitálnym vekom a urobiť ho pre prihlasovateľov prístupnejším a účinnejším. Pokiaľ ide o digitalizáciu, navrhovaná aktualizácia požiadaviek na vyobrazenie dizajnov by umožnila prihlasovateľom reprodukovať svoje dizajny jasným a presným spôsobom pomocou všeobecne dostupnej technológie. Uľahčilo by sa tým najmä podávanie nových typov digitálnych dizajnov.

Výhody zníženia poplatkov by mali predovšetkým používatelia systému zapísaných dizajnov Spoločenstva. Podniky by za svoje peniaze získali väčšiu hodnotu a neplatili by za služby EUIPO viac, ako je nevyhnutne potrebné. To by najmä malým a stredným podnikom a individuálnym pôvodcom dizajnu umožnilo znížiť ich náklady a konkurovať väčším firmám za výhodnejších podmienok. Z toho by mali prospech spotrebitelia a v konečnom dôsledku celá spoločnosť.

Úprava poplatkov by bola v každom prípade spojená so zjednodušením štruktúry poplatkov zrušením poplatku za zverejnenie a pridaním tohto poplatku k zápisnému poplatku. S cieľom zosúladiť pravidlá pre zapísané dizajny Spoločenstva s pravidlami pre ochranné známky EÚ by sa zrušil poplatok za prevod zapísaných dizajnov Spoločenstva.

Okrem toho sa v nadväznosti na reformu ochrannej známky EÚ považuje za dôležité, aby sa v záujme účinného boja proti neustále sa zvyšujúcemu počtu falšovateľských činností doplnil právny rámec pre registrované dizajny Spoločenstva o zodpovedajúce ustanovenie, ktoré umožní majiteľom práv zabrániť tranzitu falšovaných výrobkov cez územie EÚ alebo ich umiestneniu do inej colnej situácie bez toho, aby boli v nej prepustené do voľného obehu.

Pri hodnotení zmien by sa zvážil súbor relevantných ukazovateľov, ako sa uvádza v oddiele 9 posúdenia vplyvu. Takéto hodnotenie by sa uskutočnilo päť rokov po úplnom vykonaní všetkých požadovaných zmien vrátane sekundárnych právnych predpisov na doplnenie a vykonanie ustanovení nariadenia (ES) č. 6/2002.

Monitorovacie činnosti by zohľadňovali potrebné obdobie na vykonanie (vrátane prijatia potrebných nových sekundárnych právnych predpisov na základe delegovaných a vykonávacích právomocí, ktoré sa majú udeliť Komisii), ako aj dostatočný čas na to, aby sa účastníci trhu prispôsobili novej situácii.

Navyše sa navrhuje zjednodušiť sadzobník poplatkov za zapísaný dizajn Spoločenstva (napríklad zlúčením zápisného poplatku a poplatku za zverejnenie do jedného poplatku), aby sa ďalej zvýšila dostupnosť, transparentnosť a užívateľská prívetivosť systému pre spoločnosti a pôvodcov dizajnu, ktorí žiadajú o ochranu spojenú so zapísaným dizajnom EÚ.

(8)Je potrebné aktualizovať terminológiu nariadenia (ES) č. 6/2002, aby bola v súlade s Lisabonskou zmluvou. To znamená, že slová „dizajn Spoločenstva“ by sa mali nahradiť slovami „dizajn Európskej únie“ (ďalej len „dizajn EÚ“). Okrem toho je potrebné zosúladiť terminológiu s terminológiou nariadenia (EÚ) 2017/1001. To zahŕňa najmä nahradenie názvu „Úrad pre harmonizáciu vnútorného trhu (ochranné známky a vzory)“ názvom „Úrad Európskej únie pre duševné vlastníctvo“.

(7)Súbežne so zlepšeniami a zmenami systému dizajnu EÚ by sa mali ďalej harmonizovať právne predpisy a postupy týkajúce sa národného dizajnu a v primeranej miere zosúladiť so systémom dizajnu EÚ s cieľom vytvoriť podľa možností rovnaké podmienky zápisu a ochrany dizajnov v celej Únii. To by sa malo doplniť ďalším úsilím Úradu Európskej únie pre duševné vlastníctvo (EUIPO, ďalej len „úrad“), centrálnych úradov priemyselného vlastníctva členských štátov a Úradu Beneluxu pre duševné vlastníctvo s cieľom podporiť zbližovanie postupov a nástrojov v oblasti dizajnov v rámci spolupráce stanovenom v článku 152 nariadenia Európskeho parlamentu a Rady (EÚ) 2017/1001.

(2)V súlade so svojím oznámením o lepšej právnej regulácii a so svojím záväzkom pravidelne preskúmavať politiky Únie Komisia vykonala rozsiahle hodnotenie systémov ochrany dizajnov v Únii, ktoré zahŕňalo komplexné ekonomické a právne posúdenie podporené sériou štúdií.

(9)Od vytvorenia systému dizajnov Spoločenstva znamenal rozvoj informačných technológií príchod nových dizajnov, ktoré nie sú stelesnené vo fyzických výrobkoch. Vyžaduje si to rozšírenie vymedzenia výrobkov oprávnených na ochranu dizajnu tak, aby sa jasne vzťahovala na tie výrobky, ktoré sú vizualizované v grafike, stelesnené vo fyzickom predmete alebo zjavné z priestorového usporiadania predmetov určených na vytvorenie najmä vnútorného prostredia. V tejto súvislosti by sa malo uznať, že pohyb, prechod alebo oživenie znakov môže prispieť k vizuálnej vonkajšej úprave dizajnov, najmä v prípade dizajnov, ktoré nie sú stelesnené vo fyzickom predmete.

(10)S cieľom zabezpečiť právnu istotu je vhodné objasniť, že ochrana sa poskytuje majiteľovi práva pre tie znaky dizajnu výrobku, a to celkom alebo čiastočne, ktoré sú zreteľne uvedené v prihláške na zapísaný dizajn EÚ a sprístupnené verejnosti prostredníctvom uverejnenia alebo nahliadnutím do príslušnej zložky. Hoci inak znaky dizajnu daného výrobku nemusia byť viditeľné v žiadnom konkrétnom čase alebo v žiadnej konkrétnej situácii používania, aby sa na ne vzťahovala ochrana dizajnu, mala by sa uplatňovať výnimka na ochranu dizajnu súčastí zloženého výrobku, ktoré musia zostať viditeľné počas bežného používania tohto výrobku.

(11)Využívanie technológií 3D tlače v rôznych oblastiach priemyslu narastá, čo vedie k výzvam pre majiteľov práv na dizajn, aby účinne zabránili nelegitímnemu kopírovaniu svojich chránených dizajnov. Preto je vhodné stanoviť, že vytvorenie, stiahnutie, kopírovanie a sprístupnenie akéhokoľvek nosiča alebo softvéru zaznamenávajúceho dizajn na účely reprodukcie výrobku, ktorý porušuje dizajn, sa rovná používaniu dizajnu, ktoré podlieha súhlasu majiteľa práv.

(12)V záujme zaistenia ochrany dizajnu a účinného boja proti falšovaniu a v súlade s medzinárodnými záväzkami Únie v rámci Svetovej obchodnej organizácie (WTO), najmä článku V Všeobecnej dohody o clách a obchode (GATT) o slobode prepravy, a vo vzťahu ku generickým liekom, Vyhlásenia o dohode TRIPS a verejnom zdraví by majiteľ zapísaného dizajnu EÚ mal mať právo zabrániť tretím osobám v dovoze tovarov v obchodnom styku do Únie bez toho, aby tam boli prepustené do voľného obehu, ak takéto tovary pochádzajú z tretích krajín a bez povolenia obsahujú dizajn, ktorý je zhodný alebo v zásade zhodný so zapísaným dizajnom EÚ v súvislosti s takýmito tovarmi, alebo ak je na tieto výrobky použitý dizajn, ktorý je zhodný alebo v zásade zhodný so zapísaným dizajnom EÚ.

(13)Na tento účel by malo byť prípustné, aby majitelia zapísaných dizajnov EÚ zabránili vstupu výrobkov porušujúcich práva a ich umiestneniu vo všetkých colných situáciách, a to aj vtedy, keď takéto výrobky nie sú určené na uvedenie na trh Únie. Colné orgány by pri vykonávaní colných kontrol mali využiť právomoci a postupy stanovené v nariadení Európskeho parlamentu a Rady (EÚ) č. 608/2013, a to aj na žiadosť majiteľov práv. Colné orgány by mali vykonávať relevantné kontroly predovšetkým na základe kritérií analýzy rizík.

(14)Je potrebné zosúladiť potrebu zabezpečiť účinné presadzovanie práv k dizajnu s potrebou vyhnúť sa obmedzovaniu voľného obchodu s legálnymi výrobkami. Oprávnenie majiteľa zapísaného dizajnu EÚ by preto malo zaniknúť, ak počas konania pred súdom pre dizajn Európskej únie (ďalej len „súd pre dizajn EÚ“), ktorý je príslušný prijať vecné rozhodnutie o tom, či bol dizajn EÚ porušený, je oznamovateľ alebo majiteľ výrobkov schopný preukázať, že majiteľ zapísaného dizajnu EÚ nie je oprávnený zakázať uvedenie výrobkov na trh v krajine konečného určenia.

(15)Výlučné práva vyplývajúce zo zapísaného dizajnu EÚ by mali podliehať primeranému súboru obmedzení. Okrem súkromného a nekomerčného použitia a úkonov vykonávaných na experimentálne účely by malo prípustné použitie zahŕňať úkony rozmnožovania na účely citovania alebo vyučovania, referenčné použitie v kontexte porovnávacej reklamy a použitie na účely komentára, kritiky alebo paródie za predpokladu, že tieto úkony sú zlučiteľné poctivým obchodným stykom a neprimerane nepoškodzujú bežné využívanie dizajnu. Používanie zapísaného dizajnu EÚ tretími osobami na účely umeleckého prejavu by sa malo považovať za oprávnené, pokiaľ je zároveň v súlade s čestným konaním v priemysle a obchode. Okrem toho by sa pravidlá týkajúce sa dizajnu EÚ mali uplatňovať tak, aby sa zabezpečilo úplné dodržiavanie základných práv a slobôd, a najmä slobody prejavu.

(16)Smernicou (EÚ) [xxx] sa harmonizujú právne predpisy členských štátov, pokiaľ ide o využívanie chránených dizajnov na účely povolenia opravy zloženého výrobku, aby sa obnovila jeho pôvodná vonkajšia úprava, ak je dizajn použitý alebo stelesnený vo výrobku, ktorý predstavuje súčasť zloženého výrobku, od ktorého vonkajšej úpravy závisí chránený dizajn. Preto by sa súčasné prechodné ustanovenie o opravách v nariadení (ES) č. 6/2002 malo zmeniť na trvalé ustanovenie. Keďže zamýšľaným účinkom tohto ustanovenia je znemožniť uplatnenie práv na zapísaný a nezapísaný dizajn Spoločenstva v prípade, že sa dizajn súčasti zloženého výrobku použije na účely opravy zloženého výrobku, aby sa obnovila jeho pôvodná vonkajšia úprava, ustanovenie o opravách by sa malo zaradiť medzi dostupné obranné prostriedky proti porušovaniu práv na dizajn EÚ podľa nariadenia (ES) č. 6/2002. Okrem toho v záujme súladu s ustanovení o oprave vloženým smernice (EÚ) [XXX] a s cieľom zabezpečiť, aby sa rozsah ochrany dizajnov obmedzil len na to, aby sa majiteľom práv na dizajn v skutočnosti neudelil monopol na výrobky, je potrebné výslovne obmedziť uplatňovanie ustanovenia o oprave stanoveného v nariadení (ES) č. 6/2002 na súčasti zloženého výrobku, od ktorého vonkajšej úpravy závisí chránený dizajn. Na zabezpečenie toho, že spotrebitelia nebudú uvedení do omylu, ale budú sa môcť informovane rozhodnúť medzi konkurenčnými výrobkami, ktoré možno použiť na opravu, by sa v právnom predpise navyše malo výslovne uviesť, že ustanovenie o opravách nemôže uplatniť výrobca alebo predajca súčasti, ktorý riadne neinformoval spotrebiteľov o pôvode výrobku, ktorý sa má použiť na účely opravy zloženého výrobku.

(17)S cieľom uľahčiť uvádzanie výrobkov s chráneným dizajnom na trh, najmä malým a stredným podnikom a jednotlivým pôvodcom dizajnu, a zvýšiť informovanosť o režimoch zápisu dizajnov existujúcich na úrovni Únie aj na vnútroštátnej úrovni by malo byť majiteľom práv na dizajn a iným osobám s ich súhlasom k dispozícii všeobecne akceptované oznámenie pozostávajúce zo symbolu (D).

(18)Vzhľadom na zanedbateľný počet prihlášok dizajnov EÚ podaných na centrálnych úradoch priemyselného vlastníctva členských štátov a Úrade Beneluxu pre duševné vlastníctvo a s cieľom zosúladiť systém prihlášok na dizajn EÚ so systémom stanoveným v nariadení (EÚ) 2017/1001 by odteraz malo byť možné podať prihlášku na dizajn EÚ len na úrade.

(19)Technologický pokrok, ako aj skúsenosti získané pri uplatňovaní súčasného systému zápisu dizajnov EÚ odhalili potrebu zlepšiť niektoré aspekty postupu. Z tohto dôvodu by sa mali prijať určité opatrenia s cieľom zjednodušiť a urýchliť konania v prípade, že je to vhodné, a posilniť právnu istotu a predvídateľnosť v prípade, že je to potrebné.

(20)Na tento účel je veľmi dôležité poskytnúť vhodné prostriedky, ktoré umožnia jasné a presné vyobrazenie všetkých dizajnov a ktoré sa dajú prispôsobiť technickému pokroku v oblasti vizualizácie dizajnov a potrebám priemyslu Únie. Na zabezpečenie toho, aby sa pre prihlášky na dizajn v jednom alebo viacerých členských štátoch a pre prihlášky na zapísaný dizajn EÚ mohlo používať rovnaké grafické vyobrazenie, by sa od úradu, centrálnych úradov priemyselného vlastníctva členských štátov a Úradu Beneluxu pre duševné vlastníctvo malo vyžadovať, aby navzájom spolupracovali pri vytváraní spoločných noriem pre formálne požiadavky, ktoré musí vyobrazenie spĺňať.

(21)V záujme väčšej účinnosti je takisto vhodné uľahčiť podávanie hromadných prihlášok na zapísaný dizajn EÚ tým, že sa prihlasovateľom umožní kombinovať dizajny v jednej prihláške bez toho, aby podliehali podmienke, že všetky výrobky, v ktorých majú byť dizajny stelesnené alebo na ktorých majú byť použité, patria do rovnakej triedy locarnského triedenia. Mal by sa však stanoviť maximálny limit, aby sa predišlo možnému zneužitiu hromadných prihlášok.

(22)Z dôvodu efektívnosti a zrýchlenia konania by sa oznámenia a komunikácia mali uskutočňovať výlučne elektronicky.

(23)Aby bol prístup k ochrane zapísaných dizajnov EÚ dostupnejší a transparentnejší, najmä pre malé a stredné podniky a individuálnych pôvodcov dizajnu, ktorí majú tendenciu podávať menej dizajnov v porovnaní s väčšími podnikmi, je vhodné upraviť štruktúru a výšku poplatkov za prihlášku na zapísaný dizajn EÚ.

(24)Vzhľadom na zásadný význam výšky poplatkov, ktoré sa úradu platia za prevádzkovanie systému ochrany dizajnu EÚ, a doplnkový vzťah tohto systému, pokiaľ ide o systémy národného dizajnu, a s cieľom zosúladiť legislatívny prístup s nariadením (EÚ) 2017/1001 je potrebné stanoviť výšku týchto poplatkov priamo v nariadení (ES) č. 6/2002 vo forme prílohy. Výška poplatkov by sa mala stanoviť na úrovni, ktorou sa zabezpečí, aby z nich plynúce príjmy boli v zásade dostatočné na to, aby bol rozpočet úradu vyrovnaný a aby bola zabezpečená koexistencia a komplementarita systému dizajnu EÚ a systémov národného dizajnu, pričom sa zohľadní veľkosť trhu, na ktorý sa vzťahuje dizajn EÚ, a potreby malých a stredných podnikov.

(25)Nariadením (ES) č. 6/2002 sa na Komisiu preniesli právomoci prijímať pravidlá na vykonávanie uvedeného nariadenia. V dôsledku nadobudnutia platnosti zmluvy je potrebné zosúladiť právomoci udelené Komisii podľa nariadenia (ES) č. 6/2002 s článkami 290 a 291 Zmluvy o fungovaní Európskej únie (ZFEÚ).

(26)S cieľom zabezpečiť účinný, efektívny a urýchlený prieskum a zápis prihlášok na dizajn EÚ úradom s použitím postupov, ktoré sú transparentné, dôkladné, spravodlivé a nestranné, by sa mala na Komisiu delegovať právomoc prijímať delegované akty v súlade s článkom 290 ZFEÚ, pokiaľ ide o podrobnú úpravu postupu, ktorým sa riadi zmena prihlášky.

(27)Na zabezpečenie toho, aby sa zapísaný dizajn EÚ mohol účinným a efektívnym spôsobom vymazať v rámci transparentného, dôkladného, spravodlivého a nestranného postupu, by sa na Komisiu mala delegovať právomoc prijímať delegované akty v súlade s článkom 290 ZFEÚ, pokiaľ ide o podrobnú úpravu postupu výmazu zapísaného dizajnu EÚ.

(28)Na zabezpečenie účinného, efektívneho a úplného preskúmania rozhodnutí úradu odvolacími senátmi prostredníctvom transparentného, dôkladného, spravodlivého a nestranného postupu by sa na Komisiu mala delegovať právomoc prijímať delegované akty v súlade s článkom 290 ZFEÚ, pokiaľ ide o stanovenie podrobností odvolacieho konania v prípadoch, keď si konania týkajúce sa dizajnov EÚ vyžadujú výnimky z ustanovení uvedených v delegovaných aktoch prijatých podľa článku 73 nariadenia (EÚ) 2017/1001.